**Uždaroji akcinė bendrovė „GALVANTA“**

Kodas 224555980, PVM mokėtojo kodas LT2455598119, Dūmų g. 3, LT-11119 Vilnius

**KONKURSO SĄLYGOS**

**Galvanizavimo linijos G51, skirtos dengti smulkias detales būgnuose, automatizavimas**

1. **BENDROSIOS NUOSTATOS**
   1. UAB „Galvanta“ (toliau vadinama – Pirkėjas) įgyvendindama projektą „UAB „Galvanta“ gamybos procesų skaitmeninimas, siekiant didinti darbo našumą įmonėje“ (Nr. 03.3.1-LVPA-K-854-01-0091), bendrai finansuojamą Europos Sąjungos struktūrinių fondų ir Lietuvos Respublikos lėšomis numato įsigyti **esamos įmonės galvanizavimo linijos G51, skirtos dengti smulkias detales būgnuose, automatizavimo įrangą.**
   2. Vartojamos pagrindinės sąvokos, apibrėžtos **Projektų finansavimo ir administravimo taisyklėse,** patvirtintose Lietuvos Respublikos finansų ministro 2014 m. spalio 8 d. įsakymu Nr. 1K-316 (toliau – Taisyklės).
   3. Pirkimas vykdomas vadovaujantis Taisyklėmis, Lietuvos Respublikos civiliniu kodeksu (toliau – Civilinis kodeksas), kitais teisės aktais bei konkurso sąlygomis (toliau – konkurso sąlygos).
   4. Skelbimas apie pirkimą paskelbtas **2022 m. birželio mėn. 22 d.** Europos Sąjungos fondų investicijų svetainėje [www.esinvesticijos.lt](http://www.esinvesticijos.lt)*.*
   5. Pirkimas atliekamas konkurso būdu laikantis lygiateisiškumo, nediskriminavimo, abipusio pripažinimo, proporcingumo, skaidrumo principų.
   6. Konkursui neįvykus dėl to, kad nebuvo gauta nė vieno pirkėjo nustatytus reikalavimus atitinkančio tiekėjo pasiūlymo, pirkėjas pasilieka teisę pakartotinį pirkimą vykdyti Taisyklių 461.1 punkte nustatyta tvarka[[1]](#footnote-1).
   7. Pirkėjo įgaliotas asmuo palaikyti tiesioginį ryšį su tiekėjais ir gauti iš jų su pirkimo procedūromis susijusius pranešimus: **UAB “Galvanta” pirkimų vadybininkė Alicija Pisarenko, tel.: +370 5 216 1209, elektroninis paštas:** [**admin@galvanta.lt**](mailto:admin@galvanta.lt)**.**

1. **PIRKIMO OBJEKTAS**
   1. Pirkimo objektas - **esamos įmonės galvanizavimo linijos G51, skirtos dengti smulkias detales būgnuose, automatizavimo įranga** (toliau – įranga). Reikalavimai įrangai nustatyti konkurso sąlygų 1 priede pateiktoje techninėje specifikacijoje.
   2. Jei techninėje specifikacijoje apibūdinant pirkimo objektą nurodytas konkretus modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba, laikyti, kad priimtini ir savo savybėmis lygiaverčiai objektai.
   3. Šis pirkimas į dalis neskirstomas, todėl pasiūlymas turi būti pateiktas visam nurodytam prekių ir darbų kiekiui.
   4. Įranga turi būti pristatyta, sumontuota ir paleista eksploatacijai ne vėliau kaip per 9 mėnesius nuo Įrangos pirkimo – pardavimo sutarties įsigaliojimo dienos. Raštišku šalių susitarimu sutarties terminas gali būti pratęstas, tačiau ne ilgesniam kaip 6 mėnesių laikotarpiui.
   5. Įrangos pristatymo vieta – UAB „Galvanta”, Dūmų g. 3, LT-11119 Vilnius.
2. **TIEKĖJŲ KVALIFIKACIJOS REIKALAVIMAI**

3.1 Tiekėjas, dalyvaujantis pirkime, turi atitikti šiuos minimalius kvalifikacijos reikalavimus:

* + 1. **Bendrieji tiekėjų kvalifikacijos reikalavimai**

| **Eil.**  **Nr.** | **Kvalifikacijos reikalavimai** | **Kvalifikacijos reikalavimų reikšmė** | **Kvalifikacijos reikalavimus įrodantys dokumentai** |
| --- | --- | --- | --- |
| 3.1.1.1 | Tiekėjas vykdomą veiklą yra įregistravęs teisės aktų nustatyta tvarka, nėra bankrutavęs, likviduojamas, su kreditoriais sudaręs taikos sutarties, sustabdęs ar apribojęs savo veiklos arba jo padėtis pagal šalies, kurioje jis registruotas, įstatymus nėra tokia pati ar panaši. Jam nėra iškelta restruktūrizavimo, bankroto byla arba nėra vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais arba jam nėra vykdomos analogiškos procedūros pagal šalies, kurioje jis registruotas, įstatymus. | Tiekėjo, neatitinkančio šio reikalavimo, pasiūlymas yra atmetamas | Valstybės įmonės Registrų centro arba atitinkamos užsienio šalies institucijos išduotas dokumentas, patvirtinantis, kad tiekėjas nėra bankrutavęs, likviduojamas, jam nėra iškelta restruktūrizavimo, bankroto byla ar vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais, arba išrašas iš teismo sprendimo, išduotas ne anksčiau kaip 60 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas. Pateikiama tinkamai patvirtinta dokumento kopija\* arba pateikiamas Tiekėjo raštiškas patvirtinimas - deklaracija (Konkurso sąlygų Priedas Nr. 3 **Minimalių kvalifikacijos reikalavimų atitikties deklaracija)**, kad jis atitinka šiame punkte nurodytą kvalifikacijos reikalavimą. |

**3.1.2. Ekonominės ir finansinės būklės, techninio ir profesinio pajėgumo reikalavimai**

| **Eil.**  **Nr.** | **Kvalifikacijos reikalavimai** | **Kvalifikacijos reikalavimų reikšmė** | **Kvalifikacijos reikalavimus įrodantys dokumentai** |
| --- | --- | --- | --- |
| 3.1.2.1. | Per pastaruosius 3 metus arba per laiką nuo veiklos pradžios, jeigu veiklą vykdė mažiau nei 3 metus, yra įvykdęs (vykdo) **ne mažiau kaip 3 analogiškos pirkimo objektui sutartis**, kurių kiekvienos vertė ne mažesnė nei 50% teikiamo pasiūlymo vertės. | Tiekėjo, neatitinkančio šio reikalavimo, pasiūlymas atmetamas | Vadovo arba įgalioto asmens pasirašyta Tiekėjo deklaracija (konkurso sąlygų priedas Nr.4). |
| 3.1.2.2. | Tiekėjas užtikrina Įrangos naudojimo vietoje garantinį aptarnavimą bei remontą. Reakcijos laikas (laiko tarpas nuo Pirkėjo pranešimo apie gedimą, neveikimą ar klaidas iki Tiekėjo veiksmų trikdžių šalinimui atlikimo pradžios) ne ilgiau kaip 24 valandos, jei remontą įmanoma įvykdyti nuotolinių būdu (prisijungiant prie automatikos bloko interneto pagalba)  ir 5 darbo dienos, jei yra būtinas gamintojo specialisto atvykimas. | Tiekėjo, neatitinkančio šio reikalavimo, pasiūlymas yra atmetamas | Pateikiamas Tiekėjo laisvos formos raštiškas patvirtinimas, kad jis atitinka šiame punkte nurodytą kvalifikacijos reikalavimą, kuriame būtų nurodyti kontaktiniai duomenys, kuriais reikia kreiptis į tiekėją dėl prekių (įrangos) garantinio aptarnavimo bei remonto. Pateikiamas dokumento originalas arba kopija\*. |

3.2. Jei bendrą pasiūlymą pateikia ūkio subjektų grupė, šių konkurso sąlygų 3.1.1.1 punkte nustatytus kvalifikacijos reikalavimus turi atitikti ir pateikti nurodytus dokumentus kiekvienas ūkio subjektų grupės narys atskirai, o šių konkurso sąlygų 3.1.2.1 ir 3.1.2.2 punktuose nustatytus kvalifikacijos reikalavimus turi atitikti ir pateikti nurodytus dokumentus bent vienas ūkio subjektų grupės narys arba visi ūkio subjektų grupės nariai kartu.

3.3. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį arba tinkamai patvirtintą jos kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su pirkėju sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių pirkėjui nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo pirkėjas turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją, kuriam partneriui suteikti įgaliojimai pateikti pasiūlymą, jį pasirašyti , sudaryti sutartį).

1. **PASIŪLYMŲ GALIOJIMO UŽTIKRINIMAS**

4.1. Pasiūlymų galiojimo užtikrinimo nėra reikalaujama.

1. **PASIŪLYMŲ RENGIMAS, PATEIKIMAS, KEITIMAS**
   1. Pateikdamas pasiūlymą tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
   2. Pasiūlymas turi būti pateikiamas raštu, pasirašytas tiekėjo arba jo įgalioto asmens.
   3. Tiekėjo pasiūlymas bei kita korespondencija pateikiama lietuvių ir / arbaanglų kalba.
   4. Tiekėjas kainos pasiūlymą privalo pateikti pagal konkurso sąlygų 2 priede pateiktą formą. **Pasiūlymas, pasirašytas atsakingo asmens, turi būti pateiktas skanuotas el. paštu:** [**admin@galvanta.lt**](mailto:admin@galvanta.lt)**. iki 2022 m. liepos 07 d. 23.59 val.**
   5. **Pasiūlymą sudaro tiekėjo raštu pateiktų dokumentų visuma**:
      1. užpildyta pasiūlymo forma, parengta pagal šių pirkimo konkurso sąlygų 2 priedą;
      2. konkurso sąlygose nurodytus minimalius kvalifikacijos reikalavimus pagrindžiantys dokumentai (jei taikoma);
      3. siūlomos įrangos techninis aprašymas;
      4. dokumentas, pagrindžiantis siūlomos įrangos modelio pateikimo rinkai metus;
      5. jungtinės veiklos sutartis arba tinkamai patvirtinta jos kopija, jei bendrą pasiūlymą teikia ūkio subjektų grupė;
      6. kita konkurso sąlygose prašoma informacija ir (ar) dokumentai.
   6. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti.
   7. Tiekėjas, pateikdamas pasiūlymą, turi siūlyti visą nurodytą prekių kiekį.
   8. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
   9. Pasiūlymas turi būti pateiktas **iki 2022 m. liepos 07 d. 23.59 val.** Pavėluotai gauti pasiūlymai nebus vertinami.
   10. Pasiūlymuose nurodoma prekiųkaina pateikiama eurais be PVM, turi būti išreikšta ir apskaičiuota taip, kaip nurodyta šių konkurso sąlygų 2 priede. Apskaičiuojant kainą, turi būti atsižvelgta į visą šių konkurso sąlygų 2 priede nurodytą prekių kiekį, kainos sudėtines dalis, į techninės specifikacijos reikalavimus ir pan. Į prekėskainą turi būti įskaityti visi mokesčiai ir visos tiekėjo su pilnos komplektacijos Įrangos tiekimu susijusios išlaidos, kurios įskaičiuotos į pirkimo objekto kainą, t.y. perkamos Įrangos pristatymo, montavimo, diegimo išlaidos*,* kurios įskaičiuotos į pirkimo objekto kainą.
   11. Pasiūlymas turi galioti ne trumpiau nei **90 dienų.** Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.
   12. Kol nesibaigė pasiūlymų galiojimo laikas, pirkėjas turi teisę prašyti, kad tiekėjai pratęstų jų galiojimą iki konkrečiai nurodyto laiko. Tiekėjas gali atmesti tokį prašymą.
   13. Nesibaigus pasiūlymų pateikimo terminui Pirkėjas turi teisę jį pratęsti. Apie naują pasiūlymų pateikimo terminą Pirkėjas praneša raštu visiems tiekėjams, gavusiems konkurso sąlygas bei paskelbia apie tai Europos Sąjungos fondų investicijų svetainėje [www.esinvesticijos.lt](http://www.esinvesticijos.lt).
   14. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Pirkėjas jį gauna pateiktą raštu iki pasiūlymų pateikimo termino pabaigos.
2. **KONKURSO SĄLYGŲ PAAIŠKINIMAS IR PATIKSLINIMAS**
   1. Pirkėjas atsako į kiekvieną Tiekėjo rašytinį prašymą paaiškinti pirkimo sąlygas, jeigu prašymas gautas ne vėliau kaip prieš 3 darbo dienas iki pirkimo pasiūlymų pateikimo termino pabaigos. Į laiku gautą tiekėjo prašymą paaiškinti konkurso sąlygas pirkėjas atsako ne vėliau kaip per 2 darbo dienas nuo jo gavimo dienos ir ne vėliau kaip likus 2 darbo dienoms iki pasiūlymų pateikimo termino pabaigos. Pirkėjas, atsakydamas tiekėjui, kartu siunčia paaiškinimus ir visiems kitiems tiekėjams, kuriems jis pateikė konkurso sąlygas, bet nenurodo, kuris tiekėjas pateikė prašymą paaiškinti konkurso sąlygas.
   2. Nesibaigus pasiūlymų pateikimo, bet ne vėliau kaip likus 2 darbo dienoms iki pasiūlymų pateikimo termino pabaigos, Pirkėjas turi teisę savo iniciatyva paaiškinti, patikslinti konkurso sąlygas.
   3. Jei paskelbus kvietimą dalyvauti pirkime yra keičiama pasiūlymams parengti reikalinga informacija, taip pat kai Tiekėjams teikiami dokumentų paaiškinimai (patikslinimai) (pavyzdžiui, keičiami ir (ar) tikslinami kvalifikacijos reikalavimai), Pirkėjas Taisyklių 458 punkte nustatyta tvarka paskelbia pakeistą kvietimą dalyvauti pirkime.
   4. Pirkėjas sudarys galimybę tiekėjams susipažinti su esama sistema ir įranga susitikimo (tiesioginio arba nuolinio) metu, jeigu prašymas dėl tokio susitikimo bus gautas ne vėliau kaip prieš 3 darbo dienas iki pirkimo pasiūlymų pateikimo termino pabaigos. Susitikimai bus vykdomi su visais tiekėjais, kurie pateiks prašymą dėl susitikimo. Susitikimų metu visiems tiekėjams bus pateikiama ta pati informacija. Susitikimų eiga ir rezultatai įforminami protokolu, kurie rengiami atskiri kiekvienam tiekėjui.
   5. Bet kokia informacija, konkurso sąlygų paaiškinimai, pranešimai, prašymai dėl susipažinimo su esama įranga ar kitas pirkėjo ir tiekėjo susirašinėjimas bus vykdomas šiame punkte nurodytu adresu paštu, elektroniniu paštu. Tiesioginį ryšį su tiekėjais įgaliotas palaikyti: **UAB “Galvanta” pirkimų vadybininkė Alicija Pisarenko, tel.: +370 5 216 1209, elektroninis paštas:** [**admin@galvanta.lt**](mailto:admin@galvanta.lt).
3. **PASIŪLYMŲ NAGRINĖJIMAS IR VERTINIMAS**
   1. Pasiūlymų nagrinėjimo, vertinimo ir palyginimo procedūras atlieka Pirkimo komisija, tiekėjams ar jų įgaliotiems atstovams nedalyvaujant.
   2. Pirkimo komisija nagrinėja:
      1. ar tiekėjai pasiūlymuose pateikė tikslius ir išsamius duomenis apie savo kvalifikaciją ir ar tiekėjo kvalifikacija atitinka minimalius kvalifikacijos reikalavimus;
      2. ar tiekėjai pasiūlyme pateikė visus duomenis, dokumentus ir informaciją, apibrėžtą šiose konkurso sąlygose ir ar pasiūlymas atitinka šiose konkurso sąlygose nustatytus reikalavimus;
      3. ar nebuvo pasiūlytos neįprastai mažos kainos;
   3. Pirkimo komisija priima sprendimą dėl kiekvieno pasiūlymą pateikusio tiekėjo minimalių kvalifikacijos duomenų atitikties konkurso sąlygose nustatytiems reikalavimams. Jeigu tiekėjas pateikė netikslius ar neišsamius duomenis apie savo kvalifikaciją, Komisija prašo tiekėją šiuos duomenis papildyti arba paaiškinti per protingą terminą, kuris negali būti trumpesnis nei 3 darbo dienos. Teisę dalyvauti tolesnėse pirkimo procedūrose turi tik tie tiekėjai, kurių kvalifikacijos duomenys atitinka pirkėjo keliamus reikalavimus.
   4. Iškilus klausimams dėl pasiūlymų turinio ir Pirkimo komisijai raštu paprašius šiuos duomenis paaiškinti arba patikslinti, tiekėjai privalo per komisijos nurodytą protingą terminą, kuris negali būti trumpesnis nei 3 darbo dienos, pateikti raštu papildomus paaiškinimus nekeisdami pasiūlymo esmės.
   5. Jeigu pateiktame pasiūlyme komisija randa pasiūlyme nurodytos kainos apskaičiavimo klaidų, ji privalo raštu paprašyti tiekėjų per jos nurodytą protingą terminą ištaisyti pasiūlyme pastebėtas aritmetines klaidas, nekeičiant pasiūlyme pateiktos kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis.
   6. Kai pateiktame pasiūlyme nurodoma neįprastai maža kaina, Pirkimo komisija turi teisę, o ketindama atmesti pasiūlymą – privalo tiekėjo raštu paprašyti per Pirkimo komisijos nurodytą protingą terminą pateikti neįprastai mažos pasiūlymo kainos pagrindimą, įskaitant ir detalų kainų sudėtinių dalių pagrindimą.
   7. Pasiūlymuose nurodytos kainos bus vertinamos eurais be PVM.
   8. Pirkėjo neatmesti pasiūlymai vertinami pagal mažiausios kainos kriterijų.
4. **PASIŪLYMŲ ATMETIMO PRIEŽASTYS**
   1. Pirkimo komisija atmeta pasiūlymą, jeigu:
      1. tiekėjas pateikė daugiau nei vieną pasiūlymą (atmetami visi tiekėjo pasiūlymai);
      2. tiekėjas neatitiko minimalių kvalifikacijos reikalavimų, jei jie buvo taikomi;
      3. tiekėjas pasiūlyme pateikė netikslius ar neišsamius duomenis apie savo kvalifikaciją ir, Pirkėjui prašant, nepatikslino jų;
      4. pasiūlymas neatitiko konkurso sąlygose nustatytų reikalavimų (tiekėjo pasiūlyme nurodytas pirkimo objektas neatitinka reikalavimų, nurodytų techninėje specifikacijoje, ir kt.) arba dalyvis, Pirkėjo prašymu, nekeisdamas pasiūlymo esmės, nepaaiškino arba nepatikslino savo pasiūlymo;
      5. tiekėjas per Pirkėjo nurodytą terminą neištaisė aritmetinių klaidų ir (ar) nepaaiškino pasiūlymo;
      6. buvo pasiūlyta neįprastai maža kaina ir tiekėjas Pirkėjo prašymu nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos;
      7. tiekėjas pateikė melagingą informaciją, kurią Pirkėjas gali įrodyti bet kokiomis teisėtomis priemonėmis;
      8. tiekėjo, kurio pasiūlymas neatmestas dėl kitų priežasčių, buvo pasiūlyta per didelė, perkančiajai organizacijai nepriimtina pasiūlymo kaina.
   2. Apie pasiūlymo atmetimą tiekėjas informuojamas per vieną darbo dieną nuo šio sprendimo priėmimo dienos.
5. **Derybos**
   1. Jei Pirkėjo netenkina pateikti pasiūlymai, Komisijos sprendimu visi šiose konkurso sąlygose nustatytus minimalius reikalavimus atitinkantys tiekėjai gali būti kviečiami deryboms.
   2. Derybos yra vykdomos su visais tiekėjais, kurių pasiūlymai nebuvo atmesti. Derybų metu tiekėjams pateikiama ta pati informacija. Derybų rezultatai įforminami protokolu, kurie rengiami atskiri kiekvienam tiekėjui.
   3. Derybos gali būti vykdomos dėl visų perkamų darbų, prekių ar paslaugų charakteristikų, įskaitant kainą, kokybę, komercines sąlygas ir socialinius, aplinkosaugos ir inovacinius aspektus. Nesiderama dėl minimalių reikalavimų, taikomų pirkimo objektui, tiekėjų kvalifikacijai, tiekėjų pasiūlymams, šių pasiūlymų vertinimo kriterijų ir esminių pirkimo sutarties sąlygų.
   4. Komisija, įvertinusi tiekėjų kvalifikaciją ir pasiūlymus, visiems tiekėjams, kurių pasiūlymai nebuvo atmesti, raštu nurodys laiką, kada reikia atvykti į derybas arba pateikti derybų pasiūlymą elektroninio ryšio priemonėmis (elektroniniu paštu).
   5. Derybų procedūrų metu Komisija tretiesiems asmenims neatskleidžia jokios iš teikėjo gautos informacijos be jo sutikimo. Derybos vykdomos su kiekvienu tiekėju atskirai, derybos protokoluojamos. Derybų protokolą pasirašo Komisijos pirmininkas ir tiekėjo, su kuriuo derėtasi, įgaliotas atstovas. Jei tiekėjas ar jo įgaliotas atstovas neatvyko į derybas, Komisija surašo protokolą, kuriame nurodo apie tiekėjo neatvykimą, ir jį pasirašo visi komisijos nariai.
   6. Derybų galutiniai pasiūlymai yra šalių pasirašyti derybų protokolai bei pirminiai pasiūlymai, kiek jie nebuvo pakeisti derybų metu. Galutiniai pasiūlymai vertinami šiose pirkimo sąlygose nustatyta tvarka.
   7. Baigus derybas ir įvertinus galutinius pasiūlymus patvirtinama galutinė pasiūlymų eilė. Jei tiekėjas neatvyko į derybas, sudarant galutinę konkurso pasiūlymų eilę, vertinamas pirminis neatvykusio tiekėjo pasiūlymas.
6. **SPRENDIMAS DĖL LAIMĖTOJO NUSTATYMO**
   1. Išnagrinėjusi, įvertinusi ir palyginusi pateiktus pasiūlymus, Komisija nustato pasiūlymų eilę. Pasiūlymai šioje eilėje surašomi kainos didėjimotvarka. Jeigu kelių pateiktų pasiūlymų yra vienodos kainos, nustatant pasiūlymų eilę pirmesnis į šią eilę įrašomas tiekėjas, kurio pasiūlymas įregistruotas anksčiausiai.
   2. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių konkurso sąlygų nuostatas.
   3. Mažiausią kainą pasiūlęstiekėjas yra skelbiamas laimėjusiu konkursą ir jis kviečiamas sudaryti sutartį, nurodant laiką iki kada reikia sudaryti sutartį.
   4. Jeigu tiekėjas, kurio pasiūlymas pripažintas laimėjusiu, raštu atsisako sudaryti pirkimo sutartį arba iki nurodyto laiko neatvyksta sudaryti pirkimo sutarties, nepateikia konkurso / derybų sąlygose nustatyto pirkimo sutarties įvykdymo užtikrinimo, jei taikoma, arba atsisako pirkimo sutartį sudaryti pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju Komisija siūlo sudaryti pirkimo sutartį tiekėjui, kurio pasiūlymas pagal sudarytą pasiūlymų eilę yra pirmas po tiekėjo, atsisakiusio sudaryti pirkimo sutartį.
7. **PIRKIMO SUTARTIES SĄLYGOS**
   1. Pirkimo sutarties galiojimas, atsiskaitymo tvarka, kitas sąlygos:

11.1.1 Sutartis įsigalioja nuo avanso įmokėjimo dienos ir galioja kol Sutarties šalys sutaria ją nutraukti šioje Sutartyje nustatytais atvejais arba kol Sutarties galiojimas pasibaigia (visiškai įvykdomi įsipareigojimai);

11.1.2 Sutartyje numatomos Įrangos perdavimas – priėmimas vykdomas pagal tiekėjo įrangos priėmimo – perdavimo pirkėjui aktą (aktus), kuriuos rengia tiekėjas ir pasirašo tiekėjas bei pirkėjas;

11.1.3 Sutarties sąlygose avansinis, tarpinis bei galutinis atsiskaitymas už Įrangą numatomas vykdyti tokia tvarka:

* **30% (trisdešimt procentų)** dydžio avansinis mokėjimas, nuo bendros Įrangos pirkimo sutarties kainos (bendra sutarties kaina – tai Įrangoskaina kartu su PVM, jei toks yra skaičiuojamas), pirkėjo sumokamas ne vėliau kaip per 10 (dešimt) kalendorinių dienų po sutarties pasirašymo datos;
* tarpinį mokėjimą, kurio bendra suma yra **30% (trisdešimt procentų)** nuo bendros Sutarties kainos, pirkėjas sumoka ne vėliau kaip per 15 (penkiolika) kalendorių dienų nuo tiekėjo pranešimo *„apie pasirengimą išsiųsti įrangą ne vėliau kaip per 7 (septynias) kalendorines dienas nuo šio tarpinio mokėjimo įskaitymo į tiekėjo sąskaitą momento“*;
* galutinis apmokėjimas, kurio dydis yra **40% (keturiasdešimt procentų)** nuo bendros Sutarties kainos, atliekamas ne vėliau kaip per 30 (trisdešimt) kalendorinių dienų nuo įrangos priėmimo – perdavimo akto pasirašymo dienos.
  1. Tiekėjas užtikrina pateiktos ir instaliuotos Įrangos darbo garantinį laikotarpį, kuris turi būti ne mažesnis kaip 12 (dvylika) mėnesių nuo Įrangos priėmimo – perdavimo akto pasirašymo dienos;
  2. Tiekėjas kartu su įrangos priėmimo – perdavimo aktu turi pateikti pirkėjui Įrangos naudojimo ir priežiūros instrukciją (-as), kurioje būtų detaliai aprašyta, kaip naudoti, prižiūrėti, reguliuoti Įrangą ar jos dalis. Naudojimo ir priežiūros instrukcijos pateikiamos lietuvių ir/arba rusų ir/arba anglų kalbomis.
  3. Pirkimo sutartis ar preliminarioji sutartis jos galiojimo laikotarpiu taip pat gali būti keičiama, kai pakeitimu iš esmės nepakeičiamas pirkimo sutarties pobūdis ir bendra atskirų pakeitimų pagal šį punktą vertė neviršija 10 procentų pradinės pirkimo sutarties vertės.
  4. Už pirkimo sutartyje prisiimtų įsipareigojimų nevykdymą laiku (t.y. Tiekėjui vėluojant pristatyti, sumontuoti ir paleisti eksploatacijai įrangą), Tiekėjas privalės sumokėti 0,03 proc. laiku neužbaigtų darbų vertės delspinigius už kiekvieną pradelstą dieną. Bendra delspinigių suma negali viršyti 4% pirkimo sutarties vertės.
  5. Už pirkimo sutartyje prisiimtų įsipareigojimų nevykdymą laiku (t.y. Pirkėjui vėluojant atsiskaityti už pristatytą įrangą), Pirkėjas privalės sumokėti 0,03 proc. vėluojamos sumokėti sumos vertės delspinigius už kiekvieną pradelstą dieną. Bendra delspinigių suma negali viršyti 4% pirkimo sutarties vertės.
  6. Sutarties vykdymas gali būti stabdomas šiais atvejais:
     1. Esant nenugalimos jėgos (force majeure) aplinkybėms  – Sutarties vykdymo terminai stabdomi nuo kliūties atsiradimo momento arba, jeigu apie ją nėra laiku pranešta, nuo pranešimo momento, ir atnaujinami, kai minėtos aplinkybės nebetrukdo vykdyti Sutarties;
     2. esant nuo Pirkėjo priklausančioms aplinkybėms, dėl kurių Pirkėjas negali priimti Prekių. Pirkėjas turi teisę reikalauti sustabdyti Prekių pristatymą (įskaitant instaliavimą, diegimą, personalo apmokymą ar kt.) iki atitinkamų aplinkybių pasibaigimo.
  7. Jeigu Sutartyje numatytų prievolių įvykdymo terminai buvo sustabdyti Sutartyje nustatytais pagrindais, jie atnaujinami pasibaigus sustabdymą lėmusioms aplinkybėms, atsižvelgiant į Šalių gebėjimą toliau vykdyti Sutartį ir, jeigu Sutarties vykdymas buvo sustabdytas ilgiau nei 3 (trims) mėnesiams – į  kitos Šalies norą nepriklausomai nuo vėlavimo gauti veiklos rezultatus. Atnaujinus Sutarties vykdymą, neįvykdytos prievolės privalo būti įvykdytos per tiek laiko, kiek buvo jo likę prievolių įvykdymui (Sutarties galiojimui) jų sustabdymo metu.

1. **Baigiamosios nuostatos**
   1. Tiekėjams pasiūlymų rengimo ir dalyvavimo konkurse / derybose išlaidos neatlyginamos.
   2. Pirkėjas bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti. Priėmęs sprendimą nutraukti pirkimo procedūras, pirkėjas ne vėliau kaip per 3 darbo dienas nuo sprendimo priėmimo apie šį sprendimą praneša visiems pasiūlymus pateikusiems tiekėjams, o jeigu pirkimo procedūros nutraukiamos iki galutinio pasiūlymo pateikimo termino, visiems pirkimo sąlygas ir (arba) pirkimų dokumentus įsigijusiems tiekėjams.
   3. Pirkėjas, ne vėliau kaip per 3 darbo dienas po pirkimo sutarties sudarymo, informuoja raštu visus pasiūlymus pateikusius tiekėjus apie pirkimo sutarties sudarymą, nurodydamas tiekėją su kuriuo sudaryta pirkimo sutartis, bei jo pasiūlytą kainą.
   4. Informacija, pateikta pasiūlymuose, tiekėjams ir tretiesiems asmenims, išskyrus asmenis, administruojančius ir audituojančius ES fondų lėšų naudojimą, neskelbiama.
2. **Priedai**
   1. Techninė specifikacija (priedas Nr. 1);
   2. Pasiūlymo forma (priedas Nr. 2)
   3. Minimalių kvalifikacijos reikalavimų atitikties deklaracija. (priedas Nr. 3)
   4. Tiekėjo deklaracija (priedas Nr. 4)

UAB „Galvanta“ konkurso sąlygų **priedas Nr. 1**

**TECHNINĖ SPECIFIKACIJA**

**ESAMOS ĮMONĖS GALVANIZAVIMO LINIJOS G51, SKIRTOS DENGTI SMULKIAS DETALES BŪGNUOSE, AUTOMATIZAVIMUI**

Pirkimo objektas - **esamos įmonės galvanizavimo linijos G51, skirtos dengti smulkias detales būgnuose, automatizavimo įranga** (toliau – įranga). Konkurso nugalėtojas privalo sudaryti ir įdiegti detalių būgnuose padengimo technologinį lankstų procesą. Įmonės G51 linija, atlikus jos automatizavimą, privalo vykdyti skirtingas dengimo programas vienu metu optimaliu laiku. Programos tvarkymas nuotoliniu būdu. Sudaryti galimybė susipažinti su analogiška, tiekėjo įdiegta, lankstaus galvaninio proceso įranga.

Jei apibūdinant pirkimo objektą yra nurodytas konkretus modelis ar šaltinis, konkretus procesas arba prekės ženklas, patentas, tipai, konkreti kilmė ar gamyba, laikyti, kad pirkėjas šį nurodymą pateikia įrašant žodžius „arba lygiavertis“.

Pirkėjas sudarys galimybę tiekėjams susipažinti su esama sistema iš įranga susitikimo (tiesioginio arba nuolinio) metu, jeigu prašymas dėl tokio susitikimo bus gautas ne vėliau kaip prieš 3 darbo dienas iki pirkimo pasiūlymų pateikimo termino pabaigos.

|  |  |  |  |
| --- | --- | --- | --- |
| **Nr.** | **Automatizuojamos linijos įrangos blokai** | **Dabų / įrangos tipas** | **Darbų detalizacija** |
| 1 | Galvaninio proceso valdymo blokas (automatika) Monitorius. Maitinimo šaltiniai. Automatika. Jutikliai. Laidai. Valdymo blokai. | 1 kompl.  Naujas / Remontas / Techninis aptarnavimas | Naujos įrangos gamyba/esamos modernizavimas.  \*Sukurti projektą (bus suteikta galimybė susipažinti su esama įranga susitikimo metu)  \*Pramoninio monitoriaus montavimas.  \*Įrangos grafinis atvaizdavimas.  \*Manipuliatorių kontrolė:  -Šiuo metų naudojami magnetiniai jutikliai skirti manipuliatoriaus pozicionavimui veikiančiam nuo mygtuko paspaudimo. *Mygtuko paspaudimas reiškia: „Vienas paspaudimas, manipuliatorius važiuoja iki kitos pozicijos į kaire arba į dešine. Traversa važiuoja į viršų ar į apačią“.*  -Pageidautina  WPS3 arba lazerinio pozicionavimo sistema.  -Privaloma įdiegti viršutines ir apatinės traversos pozicijos daviklius su greičio sulėtinimų prieš pasiekiant galutinį viršutinį arba galutinį apatinį tašką.  -Privaloma įdiegti jutiklių   sistemą nuo manipuliatorių susidūrimo.  - Privaloma įdiegti jutiklių   sistemą nuo susidūrimų su aptarnaujančiu personalu.  -Monitoriuje norime stebėti:  \*kurioje vietoje „prie kokios pozicijos“ randasi manipuliatorius  \*traversa nuleista ar pakelta  \*Informacijos pateikimas technologams.  \*Procesinių vonių temperatūros kontrolė  \*Pritaikyti esamą spintą naujai sistemai, panaudojant esamas detales (bus suteikta galimybė susipažinti su esama įranga susitikimo metu).  \*Įdiegiant nauja sistema pristatyti nauja komplektacija.  \*Avarijos mazgo nurodymas automatikos vizualizatoriuje. |
| 2 | Automatikos programa | 1 kompl.  Nauja | \*Skirtingų dengimo programų paleidimas vienų metų.  \*Manipuliatorių kontrolė.  \*Įdiegti pH kontrolės įranga. |
| 3 | Pakrovimo pozicija, transporteris. | 1 kompl.  Rekonstrukcija arba naujo gamybą. | \*Pritaikyti naujų galvaninių būgnų konstrukcija naujai transportavimo sistemai.  \*Transportavimo sistemos svoris 300 kg.  \* Vizualiai patikrinti visas linijos metalo konstrukcijas:  -Korozijos pažeistas vietas  -Susukamų mazgų būklė  -Suvirinimo siūlės  -Konstruktyvo atitikimas naujiems sprendimams.  \*Pagal poreiki suremontuoti arba pagaminti metalo konstrukcijas vonioms, manipuliatoriams, bei papildomai įrangai.  \*Nudažyti RAL 5005 spalva agresyviai aplinkai skirtais dažais.  \*Signalinių bei elektros laidų pajungimas. |
| 4 | PP Procesinių vonių blokas | ne mažiau 2 kompl. (4 pozicijos)  Naujos / Aptarnavimas | \*Suprojektuoti vonių konstrukciją pagal esamos linijos gabaritus ir pajungimus.  Kompl. Nr. 1 Vidiniai dvejų poz. gabaritai: L2500 x W1750 išleidimo atvamzdis D63 su rutulinių ventilių.  Kompl. Nr. 2 Vidiniai dvejų poz. gabaritai: L2500 x W1975 išleidimo atvamzdis D63 su rutulinių ventilių.  \*Pagaminti naujas vonias, 2 kompl.  \*Vizualiai patikrinti visos linijos vonias,  -ar nepažeisti korozijos armavimo žiedai.  -ar nelaša  -ar nepraleidžia skysčio išleidimo ventiliai.  pagal būtinybę pagaminti naujas, pritaikyti automatizavimui |
| 5 | Lygių kontrolės blokas | 30 kompl.  Remontas / Techninis Aptarnavimas / Pritaikymas | \* Konstrukciškai patikrinti lygio daviklių technine būklė, pagal poreiki pakeisti naujais. (bus suteikta galimybė susipažinti su esama įranga susitikimo metu)  \*Naujų vonių daviklius pajungti prie valdymo bloko. |
| 6 | Avarinio įspėjimo blokas | 1 kompl.    Pritaikymas | \*Avarijos mazgo nurodymas automatikos vizualizatoriuje.  \*Pritaikyti šviesos, garso signalizaciją |
| 7 | Lygintuvu blokas | Ne mažiau 2 kompl.  Naujas / Techninis Aptarnavimas | Pristatyti 2 vnt. skaitmeninio signalo lygintuvus, pritaikytus darbui su automatikos spinta, galinčius veikti pagal automatikos užduota režimą.  Parametrai: ne mažiau 800A, ne mažiau 18V, su RS485 sistema. |
| 8 | Oraputės | Ne mažiau 2 kompl.  Naujas / Remontas | \*Suremontuoti esamas, jei remontas ekonomiškai nenaudingas, pristatyti naujas.  Dabar naudojamas modelis SD52 2,2kW, 260mbar, 4,2m3/min, gamybos metai 2010m. Tiekėjams bus suteikta galimybė įvertinti esamos orapūtės techninę būklę susitikimo metu.  \*Pajungti prie bendros maišymo sistemos. |
| 9 | Skysčio maišymo blokas | Ne mažiau 40 kompl. | \*Tirpalų maišymo sistemos voniose įrengimas |
| 10 | Temperatūrų kontrolės blokas | Ne mažiau 9 kompl.  Naujas / Remontas / pritaikymas. Techninis aptarnavimas | \* Konstrukciškai patikrinti temperatūros daviklių atitikimą skaitmeninimui. Pagal būtinybę suremontuoti/pritaikyti.  Dabar naudojamas modelis PT100. Naudojimo laikas 12 metų.  Dalyviui bus suteikta galimybė įvertinti esamų temperatūros daviklių techninę būklę susitikimo metu.  \* Konstrukciškai patikrinti kaitinimo sistemos techninę būklę. |
| 11 | Tirpalų filtravimo blokas | Ne mažiau 1 kompl.  Naujas / Remontas | \* Konstrukciškai patikrinti esamą filtrų techninę būklę. Pagal poreiki suremontuoti.  \*Nerenovuotinus filtrus pakeisti naujais.  Dabar naudojamas modelis MC, įdėklai iki 50 mikronų, pralaidumas iki 4 m3/h, variklis 230V, 280W.  Naudojimo laikas 12 metų. Dalyviui bus suteikta galimybė įvertinti esamos įrangos techninę būklę susitikimo metu.  \*Įdiegti naują pasivacijos vonių tirpalo regeneracijos sistemą. |
| 12 | Vamzdyno blokas | PVC / PVDF / metalas  Vamzdynas, vožtuvai, fasonines medžiagos. | Pagal poreikį:  \*Apskaičiuoti kiekius  \*Nustatyti skersmenys  \*Numatyti ventilius, vožtuvus, atbulinius vožtuvas.  \*Sumontuoti.  (bus suteikta galimybė įvertinti įrangos techninę būklę susitikimo/vizito metu). |

**Bendri reikalavimai linijai:**

|  |  |
| --- | --- |
| **Bendri reikalavimai:** |  |
| 1. Naudojimo ir aptarnavimo instrukcija | Privaloma, lietuvių, rusų ir/arba anglų kalbomis |
| 1. Turi atitikti CE arba lygiaverčius reikalavimus | Privaloma |
| 1. Į G51 smulkių detalių būgnuosedengimo linijos automatizavimo kainą turi būti įtraukti sudedamųjų įrangos dalių pristatymo iki UAB „Galvanta“, montavimo derinimo darbų bei darbuotojų mokymo kaštai | Privaloma |
| 1. Personalo apmokymas | Privaloma, ne mažiau 40 val. |
| 1. Garantija įrangai ne mažiau 12 mėn. | Privaloma |
| 1. Garantinis ir pogarantinis aptarnavimas | Privaloma, atlieka įrangos tiekėjas |
| 1. Įrangos modelis pateiktas rinkai ne anksčiau nei **2019 m.** | Privaloma |

UAB „Galvanta“ konkurso sąlygų **priedas Nr. 2**

UAB „Galvanta“

Dūmų g. 3, LT-11119 Vilnius

Įm. kodas 224555980

**PASIŪLYMAS**

**DĖL ESAMOS ĮMONĖS GALVANIZAVIMO LINIJOS G51, SKIRTOS DENGTI SMULKIAS DETALES BŪGNUOSE, AUTOMATIZAVIMUI**

|  |
| --- |
| 2022 - - . |
| *data* |

|  |  |
| --- | --- |
| Tiekėjo pavadinimas |  |
| Tiekėjo adresas |  |
| Už pasiūlymą atsakingo asmens vardas, pavardė |  |
| Telefono numeris |  |
| El. pašto adresas |  |

Šiuo pasiūlymu pažymime, kad sutinkame su visomis pirkimo sąlygomis, nustatytomis:

1. Konkurso skelbime, paskelbtame Europos Sąjungos struktūrinės paramos svetainėje [www.esinvesticijos.lt](http://www.esinvesticijos.lt), **2022 m. birželio 22 d**.;
2. Konkurso sąlygose;
3. Pirkimo dokumentų prieduose.

Mes siūlome atlikti **UAB „Galvanta“ esamos galvanizavimo linijos G51, skirtos dengti smulkias detales būgnuose, automatizavimo darbus** už kainą:

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Prekių pavadinimas | Mato  vnt. | Kiekis | Kaina,  Eurais (be PVM) | PVM,  Eurais | Kaina,  Eurais (su PVM) |
| 1. | **Esamos galvanizavimo linijos G51, skirtos dengti smulkias detales būgnuose, automatizavimo** | Vnt. | 1 |  |  |  |

Siūlomos **galvanizavimo linijos G51, skirtos dengti smulkias detales būgnuose, automatizavimo įrangos**techniniai parametrai pilnai atitinka pirkimo dokumentuose nurodytus reikalavimus ir jų savybės tokios:

|  |  |  |  |
| --- | --- | --- | --- |
| Eil. Nr. | Funkcijų ir/ar techninių reikalavimų (rodiklių) pavadinimas (apibūdinimas) kaip nurodyta konkurso sąlygų 1 priede | Techniniai reikalavimai, rodikliai (kaip nurodyta konkurso sąlygų 1 priede) | Siūlomos įrangos atitiktis techniniams reikalavimams, rodiklių reikšmės *(pildo tiekėjas)* |
| 1 | Galvaninio proceso valdymo blokas (automatika) Monitorius. Maitinimo šaltiniai. Automatika. Jutikliai. Laidai. Valdymo blokai. | Atitinka 1 priedo reikalavimus |  |
| 2 | Automatikos programa | Atitinka 1 priedo reikalavimus |  |
| 3 | Pakrovimo pozicija, transporteris. | Atitinka 1 priedo reikalavimus |  |
| 4 | PP Procesinių vonių blokas | Atitinka 1 priedo reikalavimus |  |
| 5 | Lygių kontrolės blokas | Atitinka 1 priedo reikalavimus |  |
| 6 | Avarinio įspėjimo blokas | Atitinka 1 priedo reikalavimus |  |
| 7 | Lygintuvu blokas | Atitinka 1 priedo reikalavimus |  |
| 8 | Oraputės | Atitinka 1 priedo reikalavimus |  |
| 9 | Skysčio maišymo blokas | Atitinka 1 priedo reikalavimus |  |
| 10 | Temperatūrų kontrolės blokas | Atitinka 1 priedo reikalavimus |  |
| 11 | Tirpalų filtravimo blokas | Atitinka 1 priedo reikalavimus |  |
| 12 | Vamzdyno blokas | Atitinka 1 priedo reikalavimus |  |
| 13 | Naudojimo ir aptarnavimo instrukcija | Privaloma, lietuvių, rusų ir/arba anglų kalbomis |  |
| 14 | Atitinka CE arba lygiaverčius reikalavimus | Privaloma |  |
| 15 | Į **esamos galvanizavimo linijos G51, skirtos dengti smulkias detales būgnuose, automatizavimo** kainą turi būti įtraukti sudedamųjų įrangos dalių pristatymo iki UAB „Galvanta“, montavimo derinimo darbų bei darbuotojų mokymo kaštai | Privaloma |  |
| 16 | Personalo apmokymas | Privaloma |  |
| 17 | Garantija įrangai ne mažiau 12 mėn. | Privaloma |  |
| 18 | Garantinis ir pogarantinis aptarnavimas | Privaloma, atlieka įrangos tiekėjas |  |
| 19 | Įrangos modelis pateiktas rinkai ne anksčiau nei **2019 m.** | Privaloma |  |

Pasiūlymas galioja iki 2022 m. \_\_\_\_\_\_\_\_\_\_\_\_\_\_\_\_\_ mėn. \_\_\_\_ d.

Aš, žemiau pasirašęs ( -iusi), patvirtinu, kad visa mūsų pasiūlyme pateikta informacija yra teisinga ir kad mes nenuslėpėme jokios informacijos, kurią buvo prašoma pateikti konkurso dalyvius.

Aš patvirtinu, kad nedalyvavau rengiant pirkimo dokumentus ir nesu susijęs su jokia kita šiame konkurse dalyvaujančia įmone ar kita suinteresuota šalimi.

Aš suprantu, kad išaiškėjus aukščiau nurodytoms aplinkybėms būsiu pašalintas (-a) iš šio konkurso procedūros, ir mano pasiūlymas bus atmestas.

|  |  |  |  |  |
| --- | --- | --- | --- | --- |
|  |  |  |  |  |
| *Tiekėjo vadovo arba jo įgalioto asmens pareigos* |  | *parašas* |  | *Vardas, pavardė* |

UAB „Galvanta“ konkurso sąlygų **priedas Nr. 3**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(tiekėjo pavadinimas, kodas, kontaktinė informacija)*

UAB „Galvanta“

Dūmų g. 3, LT-11119 Vilnius

Įm. kodas 224555980

**MINIMALIŲ KVALIFIKACIJOS REIKALAVIMŲ ATITIKTIES DEKLARACIJA**

\_\_\_\_\_\_\_\_\_\_\_\_\_\_\_\_\_\_\_\_

(Data)

\_\_\_\_\_\_\_\_\_\_\_\_\_\_\_\_\_\_\_\_\_

(Sudarymo vieta)

|  |  |  |  |
| --- | --- | --- | --- |
| Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , | | | |
| *(tiekėjo vadovo ar jo įgalioto asmens pareigų pavadinimas, vardas ir pavardė)* | | | |
| tvirtinu, kad mano vadovaujamo (-os) (atstovaujamo (-os)) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , | | | |
| *(tiekėjo pavadinimas)* | | | |
| dalyvaujančio (-ios) UAB „Galvanta“ organizuojamame konkurse **esamos galvanizavimo linijos G51, skirtos dengti smulkias detales būgnuose, automatizavimo****darbams** įsigyti, paskelbtame 2022 m. birželio 22 d. Europos Sąjungos struktūrinės paramos svetainėje [www.esinvesticijos.lt](http://www.esinvesticijos.lt), kvalifikacijos duomenys yra tokie *(tiekėjas nurodo atitikimą nurodytiems kvalifikacijos reikalavimams pažymėdamas stulpeliuose „Taip“ arba „Ne“):* | | | |
|  | | | |
| Eil. Nr. | | Bendrieji tiekėjų kvalifikacijos reikalavimai: | Taip | Ne | |
| 1. | | Tiekėjas nėra bankrutavęs, likviduojamas, su kreditoriais sudaręs taikos sutarties, sustabdęs ar apribojęs savo veiklos arba jo padėtis pagal šalies, kurioje jis registruotas, įstatymus nėra tokia pati ar panaši. Jam nėra iškelta restruktūrizavimo, bankroto byla arba nėra vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais arba jam nėra vykdomos analogiškos procedūros pagal šalies, kurioje jis registruotas, įstatymus. |  |  | |
| 2. | | Tiekėjas vykdomą veiklą įregistravęs teisės aktų nustatyta tvarka |  |  | |

Man žinoma, kad, jeigu nustatytų, kad pateikti duomenys yra neteisingi, pateiktas pasiūlymas bus nenagrinėjamas ir atmestas.

|  |  |  |  |  |
| --- | --- | --- | --- | --- |
|  |  |  |  |  |
| (Tiekėjo arba jo įgalioto asmens pareigų pavadinimas) |  | (Parašas) |  | (Vardas ir pavardė) |

A.V.

UAB „Galvanta“ konkurso sąlygų **priedas Nr. 4**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(tiekėjo pavadinimas, kodas, kontaktinė informacija)*

UAB „Galvanta“

Dūmų g. 3, LT-11119 Vilnius

Įm. kodas 224555980

**TIEKĖJO DEKLARACIJA**

\_\_\_\_\_\_\_\_\_\_\_\_\_\_\_\_\_\_\_\_

(Data)

\_\_\_\_\_\_\_\_\_\_\_\_\_\_\_\_\_\_\_\_\_

(Sudarymo vieta)

|  |  |  |  |  |  |
| --- | --- | --- | --- | --- | --- |
| Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , | | | | | |
| *(tiekėjo vadovo ar jo įgalioto asmens pareigų pavadinimas, vardas ir pavardė)* | | | | | |
| tvirtinu, kad mano vadovaujamas (-a) (atstovaujamas (-a)) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , | | | | | |
| *(tiekėjo pavadinimas)* | | | | | |
| dalyvaujantis (-ti) UAB „Galvanta“ organizuojamame konkurse esamos galvanizavimo linijos G51, skirtos dengti smulkias detales būgnuose, automatizavimo darbams įsigyti, paskelbtame 2022 m. birželio 22 d. Europos Sąjungos struktūrinės paramos svetainėje [www.esinvesticijos.lt](http://www.esinvesticijos.lt), per pastaruosius 3 metus arba per laiką nuo veiklos pradžios, jeigu veiklą vykdė mažiau nei 3 metus, yra įvykdžiusi (vykdo) ne mažiau kaip 3 analogiškas pirkimo objektui automatinės linijos modernizavimo sutartis, kurių kiekvienos vertė ne mažesnė nei 50% teikiamo pasiūlymo vertės: | | | | | |
|  | *Metai* | *Užsakovas (įmonės pavadinimas)* | *Kontaktiniai duomenys* | *Sutarties vertė, Eur be PVM* | |
| 1. |  |  |  |  | |
| 2. |  |  |  |  | |
| 3 |  |  |  |  | |

Patvirtiname, kad užtikrinsime Įrangos naudojimo vietoje garantinį aptarnavimą bei remontą. Reakcijos laikas (laiko tarpas nuo Pirkėjo pranešimo apie gedimą, neveikimą ar klaidas iki Tiekėjo veiksmų trikdžių šalinimui atlikimo pradžios) ne ilgiau kaip 24 valandos jei remontą įmanoma įvykdyti nuotolinių būdų (prisijungiant prie automatikos bloko interneto pagalba)  ir 5 darbo dienos, jei yra būtinas gamintojo specialisto atvykimas. Kreiptis dėl įrangos garantinio aptarnavimo ir remonto:

|  |  |
| --- | --- |
| *Kontaktiniai duomenys (adresas, telefonas, el. paštas)* |  |

Man žinoma, kad, jeigu nustatytų, kad pateikti duomenys yra neteisingi, pateiktas pasiūlymas bus nenagrinėjamas ir atmestas.

|  |  |  |  |  |
| --- | --- | --- | --- | --- |
|  |  |  |  |  |
| (Tiekėjo arba jo įgalioto asmens pareigų pavadinimas) |  | (Parašas) |  | (Vardas ir pavardė) |

A.V.

1. Neįvykus konkursui ir dėl to vykdant pakartotinį pirkimą Taisyklių 461.1 punkto pagrindu, negali būti keičiamos esminės pirkimo sąlygos: tiekėjų kvalifikaciniai reikalavimai, minimalūs techniniai ir (arba) funkciniai perkamų prekių, paslaugų ir darbų reikalavimai ir (arba) norimo rezultato apibūdinimas bei tiekėjų pasiūlymų vertinimo kriterijai. [↑](#footnote-ref-1)